stanford-oval/wikipedia huggingface dataset:
Worlds Collide (2020)
אירוע > מופע מקדים

המופע המקדים הכיל קרב אחד בודד, ובו קיי לי ריי התחרתה נגד מיה יים בקרב שאינו היה על אליפות הנשים של NXT UK. בסיום, קיי לי ריי ניצחה את מיה יים לאחר שהצמידה אותה תוך כדי שאחזה בחבלי הזירה בצורה לא חוקית מבלי שהשופט הבחין בכך.
אירוע > קרבות מקדימים

האירוע נפתח בקרב שבו איליה דרגונוב התחרה נגד פין באלור. האחרון ביצע על דרגונוב את מהלך ה-1916 DDT כדי להשיג את הניצחון בקרב.
לאחר מכן, אנג'ל גרזה הגן על אליפות ה-NXT במשקל קל נגד אייזיאה "סוורב" סקוט, ג'ורדן דבלין וטראוויס בנקס בקרב מרובע. בסיום, גרזה ביצע על סקוט את מהלך ה-Wing Clipper, לעומת זאת, דבלין השליך את גרזה מחוץ לזירה, ביצע על סקוט את מהלך הסיום שלו, ה-Devlin Side, והצמיד אותו לניצחון, שהקנה לו זכייה בתואר.
בקרב השלישי, מאסטש מאונטיין (טרנט סבן וטיילר בייט) התחרו נגד DIY (ג'וני גרגאנו ותומאסו צ'אמפה) בקרב זוגות. בסיום, צ'אמפה וגרגאנו ביצעו על סבן מהלך משותף שהכיל Running Knee Smash וסופרקיק כדי לנצח בקרב. לאחר הקרב, הזוגות לחצו ידיים והתחבקו, כך שצ'אמפה וגרגאנו הניפו באוויר את ידיהם של בייט וסבן לאחר מכן.
בקרב הלפני אחרון, ריאה ריפלי הגנה על אליפות הנשים של NXT נגד טוני סטורם. בסיום, לאחר שסטורם לא צלחה במהלך הפרוג ספלאש, ריפלי ניצלה זאת וביצעה עליה את מהלך הסיום שלה, ה-Riptide, כדי לנצח בקרב ולשמור על התואר בהצלחה.
אירוע > הקרב המרכזי

הקרב המרכזי של הערב הפגיש את קבוצת אימפריום, שכללה את אלוף NXT UK, וולטר, פביאן אייכנר, מרסל ברטל ואלכסנדר וולף לקרב ארבעה נגד ארבעה נגד קבוצת The Undisputed Era, שכללה את אלוף ה-NXT, אדם קול, אלופי הזוגות של NXT, קייל אוריילי ובובי פיש ורודריק סטרונג. בתחילת הקרב וולף נפצע, נשלח אל מאחורי הקלעים והותיר את קבוצתו בחיסרון מספרי של 3 לעומת 4. למרות זאת, קבוצתו הצליחה לגבור על הקבוצה היריבה ולנצח בקרב.
תוצאות

| מס' | תוצאות | התניות | זמן |
| --- | --- | --- | --- |
| P1 | קיי לי ריי ניצחה את מיה יים | קרב יחידים | 09:15 |
| 2 | פין באלור ניצח את איליה דרגונוב | קרב יחידים | 14:00 |
| 3 | ג'ורדן דבלין ניצח את אנג'ל גרזה (א), אייזיאה "סוורב" סקוט וטראוויס בנקס | קרב מרובע על אליפות ה-NXT במשקל קל | 12:05 |
| 4 | DIY (ג'וני גרגאנו ותומאסו צ'אמפה) ניצחו את מאסטש מאונטיין (טרנט סבן וטיילר בייט) | קרב זוגות | 22:55 |
| 5 | ריאה ריפלי (א) ניצחה את טוני סטורם | קרב יחידים על אליפות הנשים של NXT | 10:15 |
| 6 | אימפריום (וולטר, פביאן אייכנר, מרסל ברטל ואלכסנדר וולף) ניצחו את The Undisputed Era (אדם קול, קייל אוריילי, בובי פיש ורודריק סטרונג) | קרב ארבעה נגד ארבעה | 29:50 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  The Undisputed Era נגד אימפריום
↑  קיי לי ריי ניצחה את מיה יים (קרב במופע המקדים)
↑  באלור ניצח את דרגונוב
↑  דבלין ניצח את גרזה, סקוט ובנקס בקרב מרובע והפך לאלוף ה-NXT במשקל קל החדש
↑  DIY ניצחו את מאסטש מאונטיין
↑  ריפלי ניצחה את סטורם ושמרה על תואר אליפות הנשים
↑  אימפריום ניצחו את The Undisputed Era
ODESSA

ערך זה עוסק בארגון. אם התכוונתם לעיר, ראו .
ODESSA ‏(Organisation der ehemaligen SS-Angehörigen בגרמנית: ארגון חברי אס אס לשעבר) הוא שמה של רשת סודית, שנוסדה בסיום מלחמת העולם השנייה על ידי קציני אס אס נאצים שנותרו בחיים, ומטרתה לעזור ולחלץ חברי האס אס ובכירים נאצים מדין האומות לאחר המלחמה.
תולדות הרשת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מטרת הרשת הייתה יצירת קשר והברחתם של אותם חברי אס אס שנערכו אחריהם חיפושים. רוב חברי הקבוצה עזבו לכיוון אמריקה הדרומית ומדינות ערביות. לארגון היו קשרים בארגנטינה, ברזיל, גרמניה, ותיקן, מצרים, ספרד, שווייץ. מספר חוקרים טוענים כי נאצים בכירים שנמלטו לאמריקה הדרומית נעזרו בחברי הארגון, בהם היו אדולף אייכמן, יוזף מנגלה, אריך פריבקה, אריברט היים, אדוארד רושמן וכנראה רבים נוספים. אוטו סקורצני, הכומר אלויס הודאל ונאצים אחרים נחשדו בקשר עם הקבוצה.
ארגון שעסק בהימלטות הנאצים מוזכר בספריהם של מספר חוקרים על הנאצים, חלקם, דוגמת שמעון ויזנטל, קראו לו "אודסה" ואחרים, כמו ההיסטוריון הישראלי מיכאל בר-זוהר, טענו שהוא נקרא נתיבי העכברושים, ויכול להיות ש"אודסה" הסתפחה אליו.
בתרבות

ארגון אודסה עמד במרכז ספרו של פרדריק פורסיית' "תיק אודסה", שיצא לאור ב-1972. ב-1974 עובד הספר לסרט על ידי רונלד נים (Ronald Neame).
ארגון זה מוזכר בסרט תפנית גורלית (Twist of Fate (1989 TV series)), שהופק ב-1989 בבימויו של איאן שארפ (Ian Sharp).
מוזכר גם בספרה של אורה מורג "בחזרה אל הבונקר".
ראו גם

מבצע פייפרקליפ
לקריאה נוספת

Goñi, Uki (2002): The Real Odessa: Smuggling the Nazis to Perón’s Argentina. New York; London: Granta Books. ISBN 1-86207-581-6 (hardcover); ISBN 1-86207-552-2 (paperback, 2003)
Infield, Glenn (1981) Secrets of the SS. New York: Stein and Day, ISBN 0-8128-2790-2
Lee, Martin A. (1997): The Beast Reawakens. Boston, MA: Little, Brown and Company. ISBN 0-316-51959-6
Manning, Paul (1980) Martin Bormann: Nazi in Exile. Lyle Stuart, Inc., ISBN 0-8184-0309-8
Sereny, Gitta (1974): Into That Darkness. From Mercy Killings to Mass Murder. Republished (1983) as Into That Darkness: An Examination of Conscience. New York: Vintage. ISBN 0-394-71035-5
Wechsberg, Joseph (1967): The Murderers Among Us. New York: McGraw Hill. LCN 67-13204
Respect

ערך זה עוסק בשיר מ-1965. אם התכוונתם למשמעות אחרת, ראו .
| --- | --- |

הסינגל בביצוע אריתה פרנקלין משנת 1967
 סינגל בביצוע אריתה פרנקלין
 מתוך האלבום I Never Loved a Man the Way I Love You
 יצא לאור:  יולי 1965
 פורמט:  סינגל
 סוגה:  רית'ם אנד בלוז
 שפה:  אנגלית 
 בי-סייד:  "Dr. Feelgood"
 אורך:  2:29 (פרנקלין)
 חברת תקליטים:  stax
 כתיבה:  אוטיס רדינג
 הפקה:  ג'רי וקסלר 
 דגימת קול
 קובץ • עזרה
 
Respect הוא שיר משנת 1965 של אוטיס רדינג. בשנת 1967 הפך השיר ללהיט בביצועה של הזמרת אריתה פרנקלין בחברת התקליטים אטלנטיק רקורדס (השיר הוקלט באולפני FAME). מנגינת השיר בשני ביצועיו הראשונים שונה באופן משמעותי ואף שהוכנסו במילות השיר רק שינויים קטנים, גוון הסיפור המסופר בו השתנה. השיר בגרסתו של אוטיס רדינג היא תחינה של אדם נואש, אשר ייתן לאהובתו כל שתבקש אם תכבדו כאשר הוא שב לביתו. לעומת זאת, שירה של פרנקלין הוא בבחינת הצהרה של אישה חזקה ומלאת ביטחון, אשר לה כל אשר בן זוגה רוצה. היא מעולם לא הזיקה לו, ותובעת "כבוד".
משיצא לאור השיר בביצועה של פרנקלין, הוא הפך לנקודת ציון לתנועה הפמיניסטית. השיר זכה להערכה רבה מצידם של מבקרי מוזיקה ודורג כאחד השירים הטובים בסוגת הרית'ם אנד בלוז ואחד השירים הגדולים בכל הזמנים. בשנת 1968 זכה השיר בביצועה של פרנקלין בשני פרסי גראמי בקטגוריות "הקלטת הרית'ם אנד בלוז הטובה" ו"ביצוע קולי נשי לשיר רית'ם אנד בלוז". בשנת 1987 הוכנס השיר להיכל התהילה של פרסי גראמי. בשנת 2002 הוסיפה ספריית הקונגרס את הקלטת השיר בביצועה של פרנקלין למרשם ההקלטות הלאומי האמריקאי, כאות הוקרה לזמרת. השיר מופיע במקום החמישי ברשימת 500 השירים הגדולים בכל הזמנים שערך המגזין "רולינג סטון" בשנת 2004, במקום הראשון ברשימה מעודכנת שערך המגזין בשנת 2021, ובמקום הרביעי ברשימת "שירי המאה" בסקר שנערך בארצות הברית בשנת 2001 בין נבחרי ציבור ואנשי תעשיית המוזיקה.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 21 |  |
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
| 0 | 1 | 2 |
| --- | --- | --- |
| הקודם: 1967: ריי צ'ארלס - "Crying Time" | פרס גראמי לביצוע ה-R&B הטוב ביותר  1968: אריתה פרנקלין - "Respect" | הבא: 2012: קורין ביילי ריי - "Is This Love" |
| 0 | 1 | 2 |
| --- | --- | --- |
| הקודם: – | פרס גראמי לביצוע ה-R&B הווקאלי הטוב ביותר – אישה   1968: אריתה פרנקלין – "Respect"  | הבא: 1969: אריתה פרנקלין – "Chain of Fools" |
| --- | --- |
בקרת זהויות :  MusicBrainz work: 62cd9af9-435f-3632-b885-f7d4685211a4
פרס גולדמן לפעילות סביבתית

| --- | --- |

 מדינה:  בין־לאומי 
 תקופת הפרס:  1990–הווה (כ־34 שנים) 
 נקרא על שם:  ריכרד גולדמן, Rhoda Haas Goldman 
 www.goldmanprize.org
 
פרס גולדמן לפעילות סביבתית (באנגלית: Goldman Environmental Prize) הוא פרס המוענק כל שנה לעידוד פעילים בתחום הסביבתנות.
הזוכים מייצגים שישה אזורים גאוגרפיים: אפריקה, אסיה, אירופה, איסלנד, איים ומדינות אי, צפון אמריקה ודרום אמריקה.
הפרס מוענק על ידי קרן גולדמן לפעילות סביבתית. בסיס עבודת הקרן ממוקם בסן פרנסיסקו, ארצות הברית. החל משנת 2019, גובה הפרס עומד על 200,000 דולר לזוכה. הפרס גם ידוע בכינוי פרס נובל ירוק.
הפרס הוענק לראשונה בשנת 1990 על ידי הוגי הפרס והתורמים העיקריים ריכרד נ. גולדמן (1920–2010) ורעייתו, רודה ה. גולדמן (1924–1996).
בחירת המועמדים נעשית בדרך אנונימית בה ארגונים מכל העולם, או יחידים הקשורים בתחום, מציגים המלצות בפני חבר שופטים נבחר השוקל את הנתונים ובוחר את מקבלי הפרס. הזוכים מוזמנים לסייר בסן פרנסיסקו ובווושינגטון הבירה, משתתפים בטקס הזוכים (המתקיים בבית האופרה של סן פרנסיסקו), בפגישות וסדנאות ובפעילות עיתונאית רבה.
טקסי פרס גולדמן לאיכות הסביבה לשנת 2020, 2021 ו־2022 התקיימו באינטרנט עקב מגפת COVID-19.
רשימת זוכי הפרס > 1990

אוסטרליה בוב בראון
ארצות הברית לואיס גיבס
בליז ג'נט גיבסון
מלזיה הריסון נגאו לאינג
הונגריה יאנוש ורגה
קניה מיכאל ווריכה
רשימת זוכי הפרס > 1991

קניה ואנגרי מאטאיי
שוודיה ברננס רגנסקוג
פרו אבריסטו נוגקואג
יפן יואיצ'י קורודה
ארצות הברית סמואל לבודה
ניו זילנד קאט וואלס
רשימת זוכי הפרס > 1992

איי מרשל ג'טון אנג'יין
הודו מדהה פאטקאר
חוף השנהב וואדיה אגננקו
צרפת כריסטינה ג'אן
קנדה קולין מקקרורי
ברזיל קרלוס אלברטו ריקארדו
רשימת זוכי הפרס > 1993

נמיביה מרגרט יקובסון וגרט אוון-סמית'
קולומביה חואן מאייר
הרפובליקה העממית של סין דאי צ'ינג
אוסטרליה ג'ון סינקלייר
ארצות הברית ג'ואן טל
רוסיה סביאטוסלב זבלין
רשימת זוכי הפרס > 1994

קנדה מאת'יו קון קום
תאילנד טואנג'יי דאטס
מצרים לילה יסקנדר קאמל
אקוודור לואיס מקאס
גרמניה הפה שיקינג
סנט וינסנט והגרנדינים אנדרו סימונס
רשימת זוכי הפרס > 1995

ארצות הברית אורורה קסטילו
קוריאה הדרומית יול צ'וי
פלאו נח ידצ'ונג
בריטניה אמה מוסט
אל סלוודור ריקרדו נבארו
ניגריה קן סארו-ויווה
רשימת זוכי הפרס > 1996

אוגנדה נדיאקירה אמוטי
ניו זילנד ביל בלנטין
מקסיקו אדווין בוסטילוס
הודו מ. צ'נדרה מהטה
ברזיל מרינה סילבה
בולגריה אלבנה סימאונובה
רשימת זוכי הפרס > 1997

זמביה ניק קרטר
אינדונזיה לויאיר בוטור דינגיט
רוסיה אלכסנדר ניקיטין
צ'ילה חואן פבלו אורגו
סמואה פואיאונו סניו ופאול אלן קוקס
ארצות הברית טרי סוורינגן
רשימת זוכי הפרס > 1998

איטליה אנה ג'ורדאנו
ארצות הברית קורי ג'ונסון
קולומביה בריטו קו'ווארו'וואה
דומיניקה אטרטון מרטין
דרום אפריקה סבן פיק
יפן הירופומי יאמשיטה
רשימת זוכי הפרס > 1999

אוסטרליה ג'קי קאטונה ואיבון מרגרולה
סלובקיה מיכל קרבצ'יק
קנדה ברנרד מרטין
קמרון סמואל נגוייפו
הונדורס חורחה וארלה
מיאנמר קא הסאו ווה
רשימת זוכי הפרס > 2000

אוזבקיסטן אורל אטניאזובה
פרגוואי אליאס דיאז פניה ואוסקר ריבס
רוסיה ורה מישנקו
מקסיקו רודולפו מונטיאל פלורס
ליבריה אלכסנדר פייל
מדגסקר נאט קואנסה
רשימת זוכי הפרס > 2001

ארצות הברית ג'יין אקר וסטיב וילסון
אינדונזיה יוספה אלומנג
יוון גיורגוס קצדורקיס ומירסיני מלקו
בוליביה אוסקר אוליברה
רואנדה יוג'ין רוטאגרמה
קלדוניה החדשה ברונו ואן פטחם
רשימת זוכי הפרס > 2002

תאילנד פיסיט צ'רנסנו
ארצות הברית שרה ג'יימס וג'ונתן סולומון
סומליה פאטימה ג'יברל
פוארטו ריקו אלכסיס מסול גונזלס
קנדה נורמה קאסי
גויאנה ג'ן לה רוסה
פולין יאדביגה וופאטה
רשימת זוכי הפרס > 2003

ארצות הברית ג'וליה בונדס
ספרד פדרו ארוחו אגודו
אוסטרליה אליין קמפקוטה בראון ואילין ואני ווינגפילד
הפיליפינים בון הרננדס
פרו מריה אלנה פורונדה פארו
ניגריה אודיגהא אודיגהא
רשימת זוכי הפרס > 2004

גאנה רודולף אמנגה אטגו
הודו ראשידה בי וקמפה דבי שוקלה
קולומביה ליביה גרואסו
גאורגיה מננה קוחלצה
מזרח טימור דמטריו דו שמראל דה קרבלהו
ארצות הברית מרג'י ריכרד
רשימת זוכי הפרס > 2005

מקסיקואיסידרו בלדנגרו לופז
קזחסטן קאישה אטחנובה
האיטי ג'ן בפטיסט שבנס
רומניה סטפני דניאל רות
הרפובליקה של קונגו קורנילה קוואנגו
הונדורס חוזה אנדרס טאמאיו קורטז
רשימת זוכי הפרס > 2006

ליבריה סילאס קפנאן סיאקור
הרפובליקה העממית של סין יו שיאוגאנג
אוקראינה אוליה מלן
פפואה גינאה החדשה אן קאיר
ארצות הברית קרג ווילאמס
ברזיל טארצ'יסיו פייטוזה דה סילבה
רשימת זוכי הפרס > 2007

קנדה סופיה רבליאוסקס
זמביה האמרסקיולד סימווינגה
מונגוליה טסצגגין מונחביאר
פרו חוליו קוסוריצ'י פלציוס
אירלנד ווילי קורדוף
איסלנד אורי ויגפוסון
רשימת זוכי הפרס > 2008

אקוודור פבלו פחרדו ולואיס יאנזה
מקסיקו חזוס לאון סנטוס
פוארטו ריקו רוזה הילדה ראמוס
מוזמביק פליציאנו דוס סנטוס
רוסיה מרינה ריחבנובה
בלגיה איגנסה שופס
רשימת זוכי הפרס > 2009

ארצות הברית מריה גונואה, בוב וואיט
גבון מארק אונה
בנגלדש ריזוואנה חסאן
רוסיה אולגה ספרנסקאיה
אינדונזיה יויון איסמוואטי
סורינאם וואנצה אדוארדס והוגו ג'ביני
רשימת זוכי הפרס > 2010

שווייץ תולי בריליאנס מקאמה
קמבודיה טואי סריואתנה
פולין מאוגוז'טה גורסקה
קובה הומברטו ריוס לברדה
ארצות הברית לין הנינג
קוסטה ריקה רנדל אראוז
רשימת זוכי הפרס > 2011

זימבבואה ראול דו טואיט
רוסיה דימיטרי ליסיצין
גרמניה אורסולה סלאדק
אינדונזיה פריגי אריסנדי
ארצות הברית הילטון קלי
אל סלוודור פרנסיסקו פינדה
רשימת זוכי הפרס > 2012

קניה איקאל אנגלאי
הרפובליקה העממית של סין מה ג'ון
רוסיה ייבגניה צ'יריקובה
הפיליפינים אדווין גריגואז
ארצות הברית קרולין קאנון
ארגנטינה סופיה גטיקה
רשימת זוכי הפרס > 2013

עיראק אזאם אלוואש
אינדונזיה אלטה באון
דרום אפריקה ג'ונתן דיל
איטליה רוסאנו ארקוליני
קולומביה נורה פאדילה
ארצות הברית קימברלי וואסרמן
רשימת זוכי הפרס > 2014

דרום אפריקה דזמונד ד'סה (דרום אפריקה)
הודו ראמש אגרוואל
רוסיה סורן גאזאריאן
אינדונזיה רודי פוטרה
ארצות הברית הלן סלוטיה
פרו רות' בואנדיה
רשימת זוכי הפרס > 2015

מיאנמר מאינט זאו
קנדה מרילין באפטיס
האיטי ג'ן וינר
קניה פיליס אומידו
בריטניה האוארד ווד
הונדורס ברטה קאסרס
רשימת זוכי הפרס > 2016

פרו מקסימה אקוניה
סלובקיה זוזנה צ'פוטובה
פוארטו ריקו לואיס חורחה ריברה הררה
טנזניה אדוארד לואורה
קמבודיה לנג אואח
ארצות הברית דסטיני וואטפורד
רשימת זוכי הפרס > 2017

אוסטרליה ונדי באומן
הרפובליקה הדמוקרטית של קונגו רודריגה מוגארוקה קאטמבו
ארצות הברית מארק לופז
סלובניה אורוש מאקרל
הודו פרפולה סמנטרה
גואטמלה רודריגו טוט
רשימת זוכי הפרס > 2018

הפיליפינים מני קלונזו
קולומביה פראנסיה מארקז
וייטנאם נגוי טי חאן
ארצות הברית ליאנה וולטרס
דרום אפריקה מאקומה לקלקאלה וליז מקדייד
צרפת קלייר נויאן
רשימת זוכי הפרס > 2019

מונגוליה באיארז'רגל אגבאנטסרן
ליבריה אלפרד ברונל
צ'ילה אלברטו קורמיל
איי קוק ז'קלין אוונס
ארצות הברית לינדה גרסיה
מקדוניה הצפונית אנה קולוביץ' לסוסקה
רשימת זוכי הפרס > 2020

גאנה צ'יבזה יחזקאל
איי בהאמה תנועת הפלסטיק של בהאמה
מקסיקו ליידי פצ'
צרפת לוסי פינסון
אקוודור נמונטה ננקימו
מיאנמר פול סיין טווה
רשימת זוכי הפרס > 2021

מלאווי גלוריה מג'יגה-קמוטו
וייטנאם תאי ואן נגוין
בוסניה והרצגובינה מאידה בילה
יפן קימיקו היראטה
ארצות הברית שרון לויני
פרו ליז צ'יקג'ה
רשימת זוכי הפרס > 2022

ניגריה צ'ימה וויליאמס
תאילנד היוואט רויקייאו
הולנד מרג'אן מיננסמה
אוסטרליה ג'וליאן וינסנט
ארצות הברית נאלי קובו
אקוודור אלכס לוצ'אנטה ואלכסנדרה נרוואז
רשימת זוכי הפרס > 2023

טורקיה אקדניז קורומה דרנגי (אנ')
ברזיל אלסנדרה קוראפ (אנ')
זמביה צ'ילקווה מומבה
פינלנד טרו מוסטונן
אינדונזיה דלימה סילאלהי
ארצות הברית דיאן ווילסון (אנ')
ראו גם

רשימת פרסי סביבתנות באתר האנגלי
הערות שוליים

↑  Indian activist Ramesh Agrawal wins (באנגלית)
↑  Founder of Goldman Environmental Prize dies
↑  Rhoda Haas Goldman, Philanthropist, Dies at 71
↑  staff, 2009 Goldman Environmental Prize Winners Beat 'Insurmountable' Odds/title>, www.ens-newswire.com
↑  צ'ילקווה מומבה יזמה תביעה בבריטניה נגד חברות כרייה שזיהמו את סביבת הכפרים בהפרשות רעילות, וזכתה בתביעה.
אדמירל הצי

ערך זה עוסק בדרגה בצי הבריטי המלכותי. אם התכוונתם לדרגה בצי האמריקאי, ראו .
| --- | --- |
דרגת אדמירל הצי כפי שהיא מוצגת על השרוול (ימין) ובכותפת (שמאל)

הדגל של אדמירל הצי הוא דגל האיחוד (אנ') ביחס 1:2 ולא ביחס 2:3 בדומה לדגלי אדמירלים אחרים
 מדינה:  הממלכה המאוחדת הממלכה המאוחדת
 היררכיה:  קצינים
 בתוקף:  1688–הווה (כ־336 שנים)
 דרגה זוטרה:  אדמירל
 מקבילת נאט"ו:  OF-10
 מקבילת הצבא:  פילדמרשל
 מקבילת חיל האוויר:  מרשל של חיל האוויר המלכותי
אדמירל הצי (באנגלית: Admiral of the Fleet) היא הדרגה הגבוהה ביותר בצי המלכותי הבריטי המקבילה לתקן OF-10 של נאט"ו (גנרל חמישה כוכבים).
הדרגה התפתחה מן החלוקה של ראשית ימיו של הצי המלכותי עת היה מחולק לשלוש שייטות, הכחולה, האדומה והלבנה. על כל אחת משלוש השייטות הוצב אדמירל כמפקד השייטת ומתחתיו היו תת-אדמירל וסגן אדמירל. הבכיר באדמירלים, האדמירל של השייטת האדומה היה אדמירל הצי, ושימש כמפקדו של הצי המלכותי. חלוקתו של הצי לשלוש השייטות בוטלה בשנת 1864 אך הדרגה הוסיפה להתקיים. לאחר ייסוד המשרה של "לורד הים הראשון" ב-1828 ניתנה הדרגה לנושאי התפקיד לקראת פרישתם ולאחר ייסוד המשרה של רמטכ"ל הכוחות המזוינים הבריטיים ב-1959 הוענקה דרגה זאת לקציני הצי שכיהנו במשרה. הדרגה הוענקה גם לחברי המשפחה המלכותית הבריטית ולשליטים של מדינות זרות כדרגת כבוד. מאז שנת 1995 הופסקה הענקת הדרגה לקצינים בתפקידים השונים והדרגה הוענקה כתואר כבוד לצ'ארלס, נסיך ויילס ב-2012 יחד עם הדרגות המקבילות בצבא ובחיל האוויר. מייקל בויס (אנ') קיבל את הדרגה כתואר כבוד ב-2014.
ראו גם

מרשל של חיל האוויר המלכותי - הדרגה המקבילה בחיל האוויר הבריטי.
פילדמרשל - הדרגה המקבילה בצבא היבשה הבריטי.
אדמירל - כולל השוואה בין דרגות אדמירלים במספר ציים.
אדמירל צי - הדרגה המקבילה בצי ארצות הברית.
א בריוועלע דער מאמען

| --- | --- |

כרזת הסרט, פולין, 1938
 בימוי:  ליאון טריסטן וג'וזף גרין
 תסריט:  מנדל אושרוביץ
 שחקנים ראשיים:  מקס בוז'יק, גרטרודה בולמן, אירווינג ברונר ואחרים
 מוזיקה:  אבא אלשטיין
 צילום:  סברין שטיינוורצל
 מדינה:  פולין
 הקרנת בכורה:  1938
 משך הקרנה:  100 דקות
 שפת הסרט:  יידיש
 סוגה:  סרט דרמה, סרט יהודי 
 דף הסרט ב־IMDb
 
אַ בריוועלע דער מאַמען ("מכתב לאמא"; בפולנית: List do matki) הוא סרט קולנוע בשפת היידיש שיצא לאקרנים בפולין בשנת 1938. הקרנת הבכורה של הסרט בפולין הייתה ב-4 באפריל 1938 ובארצות הברית ב-14 בספטמבר 1938.
היוצר והבמאי של הסרט יוסף גרין גר בארצות הברית מאז 1924. בין השנים 1936–1938 יצר גרין ארבעה סרטים ביידיש. למרות כישלונו של הסרט השני, "פורים שפילער", חזר גרין לפולין כדי לצלם סרט נוסף (בעצם שני סרטים בו זמנית, "א בריוועלע דער מאמען" ו"מאמעלע"; הוא השתמש באותו צוות שחקנים ואותו צוות טכני כדי לחסוך בהוצאות.) עם שובו היה לו מתווה לסרט חדש, שאותו הכין עם מנדל אושרוביץ. בהגיעו לוורשה הוא עיבד מחדש את התסריט, בסיועו של הסופר אנאטול שטרן. כמו בסרטיו האחרים של גרין, גם בסרט זה באו לידי ביטוי המסורת והפולקלור, באמצעות תיאור חג הפסח.
עלילה

העלילה מתרחשת בעיקר בגליציה, בשנים שסביב מלחמת העולם הראשונה. במרכז העלילה ניצבת משפחת ברדיצ'בסקי: האב דוד, שלא מצליח לפרנס את משפחתו, האם דבורה שפרנסת המשפחה מוטלת עליה, הבן הבכור מאיר שחולם להיות מהנדס או רופא שיניים, הבת מרים והבן הצעיר אהרון.
דוד לווה כסף מהחייט שמעון מבלי להודיע לאשתו, ונוסע לארצות הברית לחפש עבודה. בהגיעו לאמריקה הוא מתפרנס ממכירת גרביים. הבת מרים בורחת מביתה עם מורה למחול, ואמה מסתירה את העובדה הזו מפני שכניהם. דוד מצליח לרכוש כרטיס נסיעה אחד ושולח אותו למשפחתו, ואהרן נוסע אליו. מרים חוזרת הביתה אחרי שגילתה כי המורה למחול נשוי ואב לילד. לאחר מכן היא מתחתנת עם יודקה, בנו של החייט שמעון, והם עוזבים את העיר. כשפורצת מלחמת העולם מגויס מאיר לצבא. ביומה האחרון של המלחמה, מגלה דבורה כי מאיר נהרג. היא מנסה לאתר את בעלה ובנה, ולאחר שהם מתאחדים מחדש, היא מגלה שאהרן הפך לזמר מפורסם ושינה את שמו לארנולד ברד.
לקריאה נוספת

נתן גרוס, תולדות הקולנוע היהודי בפולין, ירושלים: הוצאת מאגנס, 1990, עמ' 70–72, 131.
הערות שוליים

↑  A Brivele der mamen.
↑  גרוס, עמ' 71-70.
Worlds Collide (2022)

| Worlds Collide (2022)>  הפוסטר הרשמי של האירוע בכיכובם של ברון ברייקר וטיילר בייט.מידע |
| --- | --- | --- |
ארגון: WWE
מותג(ים): NXT NXT UK Raw סמאקדאון
תאריך: 4 בספטמבר 2022
עיר: אורלנדו, פלורידה
אולם: WWE Performance Center
שיר (י) הנושא: "Collide" בביצוע Oneduo (עם ג'סטין סטארלינג)
סדרת אירועי שלם וצפה של ה-WWE
| Clash at the Castle | Worlds Collide (2022) | חוקי אקסטרים |
סדרת אירועי התנגשות העולמות
| 2020 | Worlds Collide (2022) | — |
(2022) Worlds Collide היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. בעוד שהאירוע כלל את שני המותגים NXT ו-NXT UK, אירוע התנגשות העולמות כלל גם מתאבקים מהרוסטר הראשי של ה-WWE‏ (Raw וסמאקדאון). האירוע נערך ב-4 בספטמבר 2022 ב-WWE Performance Center שבאורלנדו, פלורידה. האירוע היה האירוע השלישי בסדרת אירועי התנגשות העולמות, הראשון מאז שנת 2020 והאחרון עבור המותג NXT UK, ששווק מחדש כ-NXT Europe בשנת 2023. לפיכך, אירוע זה כלל קרבות איחוד אליפויות של המותגים NXT ו-NXT UK.
חמישה קרבות התנהלו באירוע. בקרב המרכזי, אלוף ה-NXT, ברון ברייקר ניצח את אלוף בריטניה של NXT, טיילר בייט בקרב אשר איחד את חגורות האליפות. רשימת הקרבות כללה שני קרבות איחוד אליפויות אחרים, שבהם אלופת הנשים של NXT, מנדי רוז ניצחה את אלופת הנשים של NXT UK, מייקו סאטומורה ובלייר דבנפורט בקרב משולש אשר איחד את חגורות אליפויות הנשים, ופריטי דדלי (אלטון פרינס וקיט וילסון) ניצחו את אלופי הזוגות של NXT, האחים קריד (ברוטוס קריד וג'וליוס קריד), אלופי הזוגות של NXT UK, ברוקס ג'נסן וג'וש בריגס, וגאלוס (מארק קופי וולפגנג) בקרב הדחות זוגות מרובע אשר איחד חגורות אליפות הזוגות. אליפות גביע המורשת של NXT UK הייתה חגורת האליפות היחידה שלא אוחדה עם אליפות יחידים אחרת מהמותג NXT, האליפות היחידה מבין שני המותגים שלא הוגנה באירוע ולמעשה הוחלטה להשביתה לאלתר.
הפקה > רקע

WWE Worlds Collide (בעברית: "התנגשות העולמות") הוא סדרה של אירועי שלם וצפה אשר התחילה ב-26 בינואר 2019, ובה ארגון ההיאבקות האמריקאי, ה-WWE ערכו טורניר בין המותגים 205 לייב, NXT ו-NXT UK. השם "התנגשות העולמות" אומץ לבסוף על ידי הארגון כסדרת תוכניות אשר שודרה בערוץ של ה-WWE Network באפריל 2019.
הפקה > עלילות

האירוע כלל קרבות שנבעו מעלילות מתוסרטות שהתקיימו במהלך התוכניות של NXT 2.0 ו-NXT UK.
בפרק הספיישל NXT Heatwave, לאחר שאלוף ה-NXT, ברון ברייקר הגן בהצלחה על תוארו מול JD מקדונה, אלוף בריטניה של NXT, טיילר בייט הגיע על מנת להתעמת עם ברייקר. ב-23 באוגוסט בפרק של התוכנית NXT 2.0, השניים חתמו על חוזה לקרב אשר יאחד את אליפויות העולם של המותגים אליהם הם משתייכים.
ב-23 באוגוסט בפרק של התוכנית NXT 2.0, לאחר שבלייר דבנפורט ניצחה את אינדי הארטוול, אלופת הנשים של NXT, מנדי רוז התעמתה עם דבנפורט ודרשה ממנה לכבד אותה. אז, אלופת הנשים של NXT UK, מייקו סאטומורה הצטרפה אליהן, כשהאחרונה ורוז התעמתו ביניהן מי האלופה היותר טובה. השתיים הסכימו לקרב איחוד אליפויות הנשים של המותגים, כאשר דבנפורט צורפה גם היא לקרב זה, שהפך למשולש.
ב-30 באוגוסט בפרק של התוכנית NXT 2.0, לאחר שאלופת זוגות הנשים של NXT, קטאנה צ'אנס וקיידן קרטר הגנו בהצלחה על חגורות האליפות שלהן מול אייבי נייל וטייטום פקסלי, הם אותגרו על ידי נציגות המותג Raw, דודרופ וניקי A.S.H. לקרב על אליפות זוגות הנשים באירוע התנגשות העולמות.
ב-30 באוגוסט בפרק של התוכנית NXT 2.0, במהלך קרב שלושה נגד שלושה בין ברוקס ג'נסן, ג'וש בריגס ופלון הנלי לבין פריטי דדלי (אלטון פרינס וקיט וילסון) ולאש לג'נד, קבוצת גאלוס (מארק קופי וולפגנג) התערבו לטובת לג'נד ופריטי דדלי וסייעו להם לנצח. באותו הערב, לאחר שג'ו קופי וולפגנג ניצחו את האחים קריד (ברוטוס קריד וג'וליוס קריד), תיגרה פרצה ביניהם כולל נציג קבוצת דיאמונד מיין, דיימון קמפ (שאליה משתייכים האחים קריד), כאשר גם פריטי דדלי וג'נסן ובריגס הצטרפו אל התיגרה. דבר זה הוביל להחלטה שלפיה באירוע התנגשות העולמות יתקיים קרב הדחות זוגות מרובע, שבו ישתתפו אלופי הזוגות של NXT, האחים קריד, אלופי הזוגות של NXT UK, ג'נסן ובריגס, גאלוס (מארק קופי וולפגנג), ופריטי דדלי (פרינס ווילסון) והוא יאחד את אליפויות הזוגות של המותגים.
ב-30 באוגוסט בפרק של התוכנית NXT 2.0, אלוף צפון אמריקה של NXT, כרמלו הייס ביחד עם טריק ויליאמס, דנו בסוגיה שלפיה אף אחד לא מתאים לרמה שבה כרמלו נמצא, דבר שהוביל להבאתו של נציג המותג סמאקדאון, ריקושט אל הזירה על מנת לאתגר את הייס לקרב על האליפות באירוע התנגשות העולמות.
אירוע

| --- | --- |

תפקיד:: שם:
צוות השידור באנגלית: ויק ג'וסף
צוות השידור באנגלית: וייד בארט
צוות השידור בספרדית: מרסלו רודריגז
צוות השידור בספרדית: ג'רי סוטו
כרוזה: אלישיה טיילור
שופטים: אדריאן באטלר
שופטים: צ'יפ דאנינג
שופטים: ג'ואי גונזלס
שופטים: דאלאס אירוין
שופטים: דרק סנדרס
פאנל לפני האירוע: סם רוברטס
פאנל לפני האירוע: מקנזי מיטשל